09/03/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa Ángel López Soto, S. L., centro de traballo en Couso-Aguiño (código de convenio 15003402011998), para o ano 2011

Visto o texto do convenio colectivo da empresa FERNANDO OSCAR CAMBRONERO HEGYI, S. L., centro de traballo en Couso-Aguiño (código de convenio 15003402011998), para o ano 2011, subscrito pola comisión negociadora, integrada, dunha parte, polos representantes da empresa, e doutra, polos membros do comité de empresa, pertencentes aos sindicatos CIG, CCOO e UXT, na xuntanza do 12 de agosto de 2011, de conformidade co disposto no artigo 90 do Real decreto lexislativo1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 28 de febreiro de 2012. O xefe territorial de Traballo e Benestar Maria Constanza Ghazi Ipas Farray CONVENIO COLECTIVO DA EMPRESA “ÁNGEL LÓPEZ SOTO, S. L.” Artigo 1.º.–ÁMBITO DE APLICACIÓN. O convenio colectivo será de aplicación a todo los traballadores e traballadoras que presten servizos no centro de traballo, sito en Couso-Aguiño, da empresa FERNANDO OSCAR CAMBRONERO HEGYI, S. L. Artigo 2.º.–VIXENCIA E DURACIÓN. O presente convenio entrará en vigor o día 1 de xaneiro de 2011, con independencia da data de publicación no Boletín Oficial da Provincia. A súa duración será de un ano, rematando a súa vixencia o 31 de decembro de 2011. Artigo 3.º.–PRÓRROGA E DENUNCIA. De conformidade coa lexislación vixente, este convenio darase por denunciado tres meses antes da data de finalización, comprometéndose ámbalas dúas partes a comezar os trámites de negociación dun novo convenio a partir de dita data, prorrogándose o actual convenio hasta a entrada en vigor do seguinte. O prazo máximo para o inicio da negociación dun novo convenio, será dun mes, constituíndose a comisión negociadora en dito prazo. Pola súa parte, a receptora da comunicación responderá á proposta de negociación, establecéndose por ambas partes un calendario para elo, iniciándose dita negociación nun prazo máximo de 15 días dende a constitución da citada comisión negociadora. O prazo máximo para a negociación dun novo convenio será de 8 meses a contar dende a data de pérdida da vixencia do presente convenio. Todo elo de acordo co previsto no art.89.2 do Estatuto dos Traballadores na súa redacción dada polo art.4.2 do Real decreto lei 7/2011. Artigo 4.º.–CONDICIÓNS MÁIS BENEFICIOSAS. Respetaranse as condicións personais que sexan máis beneficiosas cas establecidas neste convenio colectivo e que de forma individual poideran gozar os traballadores e traballadoras desta empresa. Artigo 5.º.–RETRIBUCIÓNS SALARIAIS. O salario base incrementare en 22 euros ó mes para tódolos traballadores. Artigo 6.º.–ANTIGÜIDADE. Os traballadores/as percibiran polo concepto de antigüidade un 5% sobre o salario base que corresponda a cada categoria profesional por cada trienio de permanencia ó servizo da empresa. Establécese como límite de antigüidade o importe do 15%, pasando dito importe ó concepto de complemento de antigüedade consolidada. O complemento de antigüedade consolidada aumentará o 2,82%. Artigo 7.º.–PAGAS EXTRAORDINARIAS. Os traballadores/as teñen dereito a percibir dúas gratificacións extraordinarias ó ano, chamadas “extra de verán” e “extra do Nadal”. O importe de cada unha delas será igual a 30 días de salario base, complemento persoal, máis antigüidade que corresponda. As pagas extraordinarias serán abonadas dentro da primeira quincena de xullo e decembro, respectivamente. Artigo 8.º.-VACACIÓNS ANUAIS. As vacacións anuais para tódolos empregados e empregadas da empresa ÁNGEL LÓPEZ SOTO, S. L. será igual a 30 días naturais, e aplicarase o seguinte réxime para o seu gozo: a) Establecerase un calendario anual dentro do primeiro trimestre do ano entre a Dirección da empresa e o comité de empresa. b) Gozaranse 15 días nos meses de xullo, agosto e setembro e outros 15 días en decembro. c) Os 15 días que se gocen nos meses de xullo a setembro estableceranse por quendas a pedimento dos traballadores/as, e tendo como límite que non poderán coincidir por quincenas máis dunha sexta parte da plantilla. d) Os 15 días no mes de decembro, e posiblemente os primeiros de xaneiro do ano seguinte, gozaraos conxuntamente todo o persoal. Exceptúase desta norma o persoal de mantemento que gozarán das vacacións por acordo ca empresa. e) De coincidiren máis solicitantes, en algunha quincena, das que poden realiza-las vacacións conxuntamente, nos meses de xullo a setembro, concederanse en primeiro lugar por orden de antigüidade, despois, por orde alfabética e rotando en anos sucesivos. f) Calquera excepción ós criterios establecidos anteriormente será atendida na medida das posibilidades pola Dirección da empresa, coa comunicación preceptiva ó comité de empresa. g) As vacacións serán retribuidas a razón de 30 días de salario base que corresponda pola categoría profesional e maila antigüidade e o complemento persoal correspondente. Artigo 9.º.–XORNADA LABORAL. A xornada laboral será de 8,00 horas diarias para as traballadoras/es en xornada intensiva, a realizar de luns a venres; dentro da devandita xornada terase dereito a 30 minutos de descanso para o bocadillo. a) Turno de mañán: de 7 a 15 horas. b) Turno de tarde: de 15 a 23 horas. c) Turno de noite: de 19 a 03 horas. Artigo 10.º.–HORAS EXTRAORDINARIAS. As que sexan imprescindibles abonaránse a razón de 10,01 euros/hora, para tódalas categorías. As efectuadas en turno de noite e festivos, abonaranse a razón de 12,52 euros/hora. Artigo 11.º.–LICENZAS. As traballadoras/res terán dereito ó uso de licenzas retribuídas, tralo aviso previo e a posterior xustificación, nas seguintes situacións: a) Matrimonio de traballador/ra: 18 días. b) Tres días, á elección do traballador mentres subsista a causa que da dereito, no caso de enfermedade grave, ademáis dos casos que precisen hospitalización e intervención quirúrxica de pais, pais políticos, cónxuxe ou fillos. Esta licenza de 3 días e nos mesmos casos, será aplicable a irmáns ou irmás que convivan no mesmo domicilio có productor. c) Tres días naturais por nacemento de fillos/as. d) Cinco días naturais por falecemento no cónxuxe ou fillos/as. e) Tres días naturais no caso de falecemento de irmáns/ás, netos/as, avós/oas, fillos/as políticos e irmáns /ás políticos. f) Un día no caso de falecemento de tíos, primos e sobriños, si existe convivencia no mesmo domicilio. g) Cumprimento dun deber público inescusable establecido polas leis e disposicións en vigor: polo tempo indispensable. Cando conste en norma legal ou convencional un período determinado, estarase ó que esta dispoña en canto á duración da ausencia e a compensación económica. h) Cambio de domicilio: un día. i) Matrimonio dun fillo ou filla: un día. j) As traballadoras e traballadores, por lactación dun fillo/a menor de nove meses, terán dereito a unha hora diaria de ausencia ó traballo, que poderán dividir en dúas fraccións. A duración do permiso incrementarase proporcionalmente nos casos de parto múltiple. A muller, pola súa vontade, podrá sustituir este dereito por unha reducción da súa xornada nunha hora diaria ó comenzo ou ó final desta o acumular esta hora en xornadas completas nos términos previstos na negociación colectiva ou mediante acordo co empresario. No obstante, se dous o máis traballadores da mesma empresa xenerasen este dereito polo mesmo suxeito causante, o empresario podrá limitar o seu exercicio simultáneo por razóns xustificadas de funcionamento da empresa. k) Para acudir á consulta médica, 36 horas anuais. Artigo 12.º.–EXCEDENCIAS.1. A excedencia poderá ser voluntaria ou forzosa. A forzosa que dará dereito á conservación do posto de traballo e ó cómputo da antigüidade durante a súa vixencia, considerarase pola elección para un cargo público que imposibilite a asistencia ó traballo. O reintegro á empresa deberá ser solicitado dentro do mes seguinte ó cesamento no cargo público.2. A traballadora ou traballador con, alomenos, unha antigüidade dun ano, ten dereito a que se lle recoñeza a posibilidade de situarse en excedencia voluntaria polo período non inferior a un ano e non superior a cinco. Non se poderá volver exercer este dereito ata despois de catro anos de finaliza-la anterior excedencia.3. Igualmente poderán goza-la excedencia forzxosa os traballadores e traballadoras que exerzan funcións sindicais durante o período que duren estas ou cando así o decida o sindicato ó que pertenza.4. A traballadora ou traballador excedente voluntario, conserva só un dereito preferente para o seu reingreso ó seu posto de traballo, quedando ás expensas de que se produza unha vacante na súa categoría ou similar.5. As solicitudes deberán ser contestadas nun plazo improrrogable de 15 días, entendéndose que son aceptadas de non recibir contestación.6. De non se solicita-lo reingreso no prazo establecido, o traballador ou traballadora perderá tódolos dereitos. Artigo 13.º.–DEREITOS SINDICAIS. Do comité de empresa. A empresa e a comisión negociadora valoran como necesario reforza-la comunicación entre a dirección da empresa e o comité de empresa. Para tal fín, e ademais dos dereitos recoñecidos na lexislación laboral vixente, articularanse mecanismos de comunicación e relación en todo los asuntos de interese para as traballadoras e traballadores, tales como: a) Información previa da decisión de contratar novo personal, así como o tipo de contratos que pretende realizar e a súa duración estimada. b) Cambios na organización do traballo que impliquen modificación das condicións de traballo. c) Valoración mensual das propostas ou opinións que puideran te-los traballadores e traballadoras sobre calquera procedemento productivo ou doutro tipo. d) Condicionado da póliza de accidentes de traballo e enfermedades profesionais e a mutua con a que ten cocertada dita cobertura. e) Compromiso de solicitar o informe preceptivo do comité de empresa en relación co cambio de mutua de accidentes laborais e enfermedades profesionais previo a concertar con esta a cobertura por Incapacidade temporal derivada de enfermidade común. Dos dereitos a afiliación sindical. A empresa recoñece o dereito de tódalas e todolos traballadores a afiliarse o sindicato da súa preferencia, e non se exercerá acción ningunha que directa ou indirectamente puidera menoscabar a afilicación sindical. A empresa recoñece o dereito de tódalas traballadoras e traballadores a que lles sexa descontada da nómina mensual de salarios o importe da súa afilicación sindical, trala orde previa comunicada por escrito por parte do traballador ou traballadora. Artigo 14.º.–INCAPACIDADE TEMPORAL. As prestacións por Incapacidade Temporal derivada de accidente laboral, ocorrido no centro de traballo ou en desprazamentos a outros centros ou lugares de traballo ou deses centros alleos ós respectivos domicilios, será igual ó cen por cento do salario que lle corresponda traballando normalmente. Estas retribucións percibiranse desde o primeiro día da baixa. As prestacións por Incapacidade temporal derivada de enfermidade común, serán igual ó cen por cento do salario que lle corresponda traballando normalmente. Estas retribucións percibiranse a partir DO DÍA VINTE da baixa, e afectará solamente ás baixas producidas a partir do 1 de xaneiro do ano en curso. Artigo 15.º.–PLUS DE NOCTURNIDADE. As traballadoras e traballadores que realicen a súa xornada laboral das 10 da noite ás 6 da mañá percibirán, en concepto de plus de nocturnidade, o 25% sobre o salario base que corresponda á súa categoría profesional. Dito plus percibirase en proporcion ás horas ou días traballados. Artigo 16.º.–PLUS DE PENOSIDADE. As traballadoras e traballadores que desempeñen o seu traballo en cámaras frigoríficas ou de conxelación de forma habitual, continua ou discontinua, soportando temperaturas de –18.º C ou inferiores, percibirán un complemento igual o 25% sobre o seu salario base e categoría, polo tempo traballado nesas condicións. Artigo 17.º.–PLUS DE DISTANCIA. As traballadoras e traballadores manterán e consolidarán os importes a que tiveran dereito o 30 de Setembro de 1998. Os importes manteranse invariables polo tempo indefinido, coma complemento “ad personam” non sufrirán modificacións en ningún sentido, extinguíndose xuntamente coa finalización do contrato do traballador ou traballadora, afectado coa empresa. Artigo 18.º.–PLUS DE PERIGROSIDADE. Todo o persoal que faga tareas de pelado en máquinas manuais ou serras de corte, percibirá un plus por día efectivamente traballado, que se denominará plus de perigosidade, con un importe de 4,06 euros. Se o tempo de permanencia fose inferior a 4 horas, percibirase o 50% de dito plus. No caso de ser superior a 4 horas, percibirase o 100%. Artigo 19.º.–COMPLEMENTO ESPECÍFICO DE POSTO. Todo o persoal que ocupe posto específico de traballo nas lineas, percibirá un plus por día efectivamente traballado, que se denominará COMPLEMENTO ESPECÍFICO DE POSTO, con un importe de 4,06 euros. Se o tempo de permanencia fose inferior a 4 horas, percibirase o 50% de dito plus. No caso de ser superior a 4 horas, percibirase o 100%. Os postos beneficiarios deste complemento, son os establecidos o día de hoxe. Artigo 20.º.–SEGURIDAD E HIXIENE NO TRABALLO. Dentro da vontade manifestada por ambalas partes de mellorar as condicións de traballo, para evitar enfermedades ou accidentes evitables, así como de aumenta-la eficiencia productiva e reduci-lo absentismo laboral, acórdase: a) Aplica-la Lei de prevención de riscos laborais e en particular, a elaboración dun mapa de riscos laborais da empresa. b) Fomenta-la formación neste campo para que as accións de risco se reduzan o máximo. c) Realiza-los cambios precisos nas instalacións, nas que se constaten elementos de risco. d) Activar o comité de riscos laborais. e) Realizar xuntanzas mensuais de forma ordinaria e de forma extraordinaria a requerimento de calquera das suas partes. f) A empresa entregará un informe anual sobre siniestrabilidade así como da casuística da mesma. Artigo 21.º.–RÉXIME CONTRACTUAL DE APLICACIÓN. As partes asinantes deste convenio colectivo, manifestan a vontade de establece-la maior estabilidade no emprego en beneficio de maior eficacia productiva e seguridade do persoal traballador e con este fin acordan: 1.º) A empresa asume que a composición do cadro de persoal traballador a final da vixencia deste convenio, quede establecida nunha relación como mínimo dun 88% de traballadores fixos e unu máximo dun 12% de persoas sometidas a contratación temporal.2.º) Os contratos temporais motivados pola fluctución da carteira de pedidos, e tamén para cubrir ausencias por vacacións, así como para as Lineas de producción estacionais, terán unha duración máxima de 6 meses, dentro de un período de 12 meses, de acordo co establecido no artigo 15.1. b) do texto refundido da Lei do Estatuto dos Traballadores e maila disposicións de desenvolvemento. No caso de se concertar por período inferior a 6 meses, poderá ser prorrogado por acordo entre as partes, sen que a duración total do contrato poida ser superior o máximo establecido.3.º) Contrato fixo de carácter discontinuo (artigo 15.8 da Lei del Estatuto de los Trabajadores) a) O contrato fixo discontinuo é o concertado para a realización de tarefas propias da actividade da empresa de natureza cíclica e estacional que non se repiten en datas certas e os seus servizos son reiterados no tempo e resultan consustanciais ó proceso productivo da empresa. b) O contrato de traballo fixo discontinuo conterá: A natureza do contrato A actividade ou actividades empresariais cíclicas ou intermitentes nas que van a prestar servizos obxeto do contrato. A forma e orden de chamamento establecida no convenio da empresa. A xornada laboral estimada e a súa distribución horaria. c) O traballador fixo discontinuo será chamado cada vez que vaia a levarse a cabo a actividade para a que foi contratado, efectuándose o chamamento de modo gradual en función das necesidades que exixa en cada momento o volumen do traballo a desenrolar e deberá efectuarse dentro de cada especialidade por orden relativo e sucesivo de antigüidade e categoría. O chamamento ó persoal efectuarase mediante a oportuna comunicación que practicarase de forma comprobable e con un preaviso mínimo de 72 horas (tres días). d) Os traballadores fixos discontinuos terán dereito preferente por orden de antigüidade a ocupar as vacantes do persoal fixo de carácter continuo que se produzan no respectivo grupo ou especialidade. e) Non poderá suspenderse a actividade de traballadores fixos discontinuos mentres permanezan en alta na empresa productores contratados con carácter temporal para a actividades para a que foi contratado. Artigo 22.º.–RÉXIME DISCIPLINARIO.1. Concepto de infracción e facultade disciplinaria. Son infraccións as accións ou omisións do persoal que supoñan un incumprimento dos deberes laborais nos termos establecidos neste artigo. A empresa poderá sanciona-las accións ou omisións das traballaodras ou traballadores que supoñan incumprimentos laborais, dacordo coa gradación das faltas e sancións establecidas nos apartados seguintes: 2. Gradación das faltas. Toda falta cometida pola traballadora ou traballador clasificarase segundo a súa importancia, trascendencia e intención en leve, grave e moi grave.3. Faltas leves. Considéranse faltas leves as seguintes: a) Dunha a tres faltas de puntualidade na asistencia ó traballo sen a debida xustificación, no período dun mes. b) O non comunicar previamente ou, de se-lo caso, dentro das 24 horas seguintes á falta, agás no caso de forza maior, a razón da non asistencia ó traballo, non sendo que se probe a imposibilidade de facelo. c) O abandono do servizo ou posto de traballo sen causa xustificada, mesmo por un tempo breve, se como consecuencia desta ausencia se producira un prexuízo de certa consideración para empresa ou para os compañeiros ou compañeiras de traballo. d) Os pequenos descoidos na conservación ou mantemento dos equipos e do material de traballo. e) A non atención ós clientes e proveedores coa corrección e a dilixencia debidas. f) O non lle comunicar á empresa os cambios de residencia ou domicilio, sempre que se ocasione algún tipo de conflicto ou prexuízo a terceiros ou á propia empresa. g) O faltar ó traballo un día ó mes sen causa xustificada. h) A non comunicación coa puntualidade debida dos datos experimentados na familia que poidan afectar a Seguridade Social e que teñan efectos tributarios. i) As que supoñan incumprimentos de mandatos ordes dun superior no exercicio regulamentario das súas funcións. j) A falta de asistencia non xustificada a cursos de formación teórica ou práctica, dentro da xornada ordinaria de traballo. k) O discutir coas compañeiras ou compañeiros, cos clientes ou proveedores dentro da xornada de traballo.4. Faltas graves. Considéranse faltas graves as seguintes: a) Máis de tres faltas non xustificadas de puntualidade na asistencia ó traballo cometidas no período dun mes. b) A falta de dous ou tres días ó traballo durante un período de 30 días sen causa xustificada. Abondará unha sola falta se for para relevar un compañeiro ou compañeira, ou cando como consecuencia se causa un dano de consideración á empresa. c) A falsidade na comunicación de datos familiares que puideren afecta-la Seguridade Social ou a Administración Tributaria. d) O entregarse a xogos durante a xornada de traballo de forma reiterada e causando, con isto un prexuízo no desenvolvemento laboral. e) A desobediencia ás ordes ou mandatos dos superiores no exercicio regular das súas funcións, sempre que teñan trascendencia grave para a empresa. f) A continuada e habitual falta de aseo e limpeza, se for de tal xeito que provoque queixas xustificadas de compañeiras ou compañeiros de traballo. g) O simular ou suplanta-la presencia doutra persoa no traballo, asinando ou fichando por ela. h) A neglixencia ou desidia no traballo que afecte á boa marcha deste, tamén terá tal consideración se, froito desta neglixencia, se causa un accidente grave. i) O realizar, sen o oportuno permiso, traballos particulares dentro da xornada, así como o emprego para usos propios de ferramentas, maquinaria, aparellos ou vehículos da empresa. j) A reincidencia en falta leve (excluida a puntualidade) aínda que sexa de distinta natureza, dentro do trimestre no que mediou unha sanción escrita. k) Calquer atentado contra a liberdade sexual das traballadoras ou traballadores por medio de manifestacións de tipo verbal ou física, falta de respeto contra a intimidade ou dignidade da persoa.5. Faltas moi graves. Considéranse faltas moi graves as seguintes: a) Máis de dez faltas non xustificadas de puntualidade na asistencia ó traballo, cometidas no período de seis meses, ou 20 nun ano. b) As faltas inxustificadas ó traballo durante tres días consecutivos ou cinco alternos no período dun mes. c) A fraude, a deslealdade ou abuso de confianza nas xestións encomendadas e o roubo, tanto a calquera compañeira ou compañeiro de traballo como a calquera persoa dentro das depencias da empresa ou fora dela dentro da xornada laboral. d) A simulación de enfermidade ou accidente. Considerarase que existe falta cando un traballador ou traballadora de baixa realice calquera traballo por conta allea. Tamén será falta calquera traballo por conta propia que se manifesten incompatibles a criterio médico. Terá igualmente tal consideración, toda manipulación tendente a prolonga-la baixa por enfermidade. e) O abandono do servizo ou do posto de traballo sen causa xustificada, mesmo que sexa por un tempo breve, se como consecuencia desta ausencia se ocasiona un prexuízo a empresa ou as compañeiras e compañeiros de traballo, se pusese en perigo a seguridade ou fora causa de accidente. f) A embriaguez ou estado derivado do consumo de drogas, sempre que supoña algunha alteración nas facultades físicas ou psicológicas no desempeño das súas funcións. g) A violación da correspondencia e a difusión de datos confidenciais da empresa. h) A realización de actividades que impliquen competencia desleal coa empresa. i) Os malos tratos de palabra ou de obra, o abuso de autoridade ou a falta grave de respeto e consideración ós xefes e as súas familias, así como a compañeiros e compañeiras subordinados, ós proveedores e ós clientes da empresa. j) A disminución voluntaria non xustificada e avaliable no rendemento do traballo. k) A reincidencia en falta grave, aínda que sexa de distinta natureza, sempre que se cometa nun período de dous meses e xa fora obxeto de sanción. l) A desobediecia ás ordes e mandatos dos superiores en calquera materia de traballo, relacionadas co seu posto, se implicara quebrantamento manifesto da disciplina e disto derivara prexuízo evidente para a empresa ou para os compañeiros e compañeiras de traballo. m) A inoservacia das ordes e das especificacións de traballo, realizadas de forma intencionada, que impliquen unha merma notable no rendimento da mercancía o a sua destrucción con prexuízo grave para a empresa. n) Terán a consideración de abuso de autoridade, os actos arbitrarios realizados con infracción manifesta e deliberada dos preceptos legais, e con prexuízo para as traballadoras e traballadores realizados por directivos, xefes e mandos intermedios. o) Os atentados contra a liberdade sexual das traballadoras e traballadores que se produzan valéndose da superioridade laboral ou se exerzan sobre persoas especialmente vulnerables pola súa situción persoal ou laboral.6. Réxime de sancións. Correspóndelle á empresa e máis ós seus representantes, no exercicio das facultades de dirección, impoñeren sancións nos termos recollidos no presente artigo. As sancións das faltas requerirán a comunicación escrita ó traballador ou traballadora onde constarán a data e mailos feitos que a motivan. A empresa informará a representación legal dos traballadores e traballadoras de toda sanción por falta grave ou moi grave que se impoña. Unha vez imposta a sanción, o cumplimento desta poderase dilatar ata un máximo de 60 días despois da data da súa imposición ou firmeza.7. Sancións. As sancións máximas que se poderán imponer a quen incorra en faltas leves, graves ou moi graves serán as seguintes: a) Por faltas leves: – Amoestación verbal. – Amoestación por escrito. b) Por faltas graves: – Amoestación por escrito. – Suspensión de emprego e soldo de dous a vinte días. c) Por faltas moi graves: – Amoestación por escrito. – Suspensión de emprego e soldo de vinte a sesenta días. – Despedimento.8. Prescrición. Dependendo da súa gradación, as faltas prescriben ós seguintes días: a) Faltas leves: 10 días. b) Faltas graves: 20 días. c) Faltas moi graves: 60 días. A prescrición das faltas sinaladas empezará a contar a partir da data en que a empresa tivo coñecemento da súa comisión e, en todo o caso, ós seis meses de se ter cometido. As traballadoras e traballadores quese consideren inxustamente sancionados, poderán interpoñe-las reclamacións legais ante o Servizo de Mediación, Conciliación e Arbitraxe así como ante o Xuzgado do Social. Previamente á interposición de reclamacións legais tentarase un acordo. Artigo 23.º.–COMISIÓN PARITARIA. Crease unha comisión paritaria para todo aquelo derivado da aplicación deste convenio e en especial, en cuanto á modificación do mesmo durante a súa vixencia, composta pola comisión negociadora do convenio. A súa vez, cada unha das partes poderá acudir có asesoramento que estime oportuno. Obligatoriamente acudirase á comisión paritaria previamente a someterse a calquera outra instancia xudicial ou extraxudicial en caso de conflicto relativo á interpretación deste convenio. En caso de discrepancia entre ambas parte, establécese a obrigatoriedade de acudir ó sistema de medicación establecido no AGA (Acordo Interprofesional Galego sobre procedimentos extraxudicias de solución de conflictos colectivos de traballo). Así mesmo poderá ser acordado polas partes en conflicto, o sometimento ó arbitraxe da AGA. En especial corresponde á comisión paritaria o establecemento dos procedimentos para solventar de maneira efectiva as discrepancias que poidan surxir na negociación para a modificación sustancial de condicións de traballo establecidas no presente convenio e ó amparo do previsto no art.41.6 do Estatuto dos Traballadores. A súa vez, as partes se someten ós procedimentos que establezan no futuro os acordos interprofesionais de ámbito estatal ou autonómico para solventas as discrepancias existentes tralo transcurso do prazo máximo de negociación sin alcanzarse un acordo en materia de negociación colectiva. En todo caso, a comisión paritaria quedará facultada para determinar todo aquello relativo ó contido mínimo dos convenios a que se refire o art.85.3 do ET según a redacción dada polo Real decreto lei 7/2011. Artigo 24.º.–FORMACION. A empresa considera a Formación como un dos elementos claves na súa estratexia de desenrolo e consolidación dos próximos anos, xa que ten como obxetivo o perfecciomento profesional do conxunto do persoal e a súa adaptación ós continuos cambios tecnolóxicos e organizativos. A asistencia a estos cursos é voluntaria, si se realizan fora da xornada laboral, terán un complemento en concepto de dieta do 50% do salario base/hora da súa categoría profesional máis a antigüidade que lle corresponda, por cada hora de formación, para elo será necesario a confirmación da asistencia. Os cursos de formación establecidos pola empresa serán tidos en conta a efectos das promocións profesionais internas. Artigo 25.º.–CATEGORÍA PROFESIONAL DE OFICIAL 2.ª. A empresa comprométese a ascender a aquelos operarios que reúnan as características do posto e teñan unha antigüidade mínima de 2 anos en dito posto. Os carretilleiros asimilaranse a oficial 2.ª. Artigo 26.º.–COMPLEMENTO PERSOAL. Os traballadores que perciban este complemento o seguirán conservando nos mesmos termos. Artigo 27.º.–PRODUCTIVIDADE.27.1.–A necesidade de que FERNANDO OSCAR CAMBRONERO HEGYI, S. L. sexa competitiva nun mercado mundial cada vez mais esixente, oblíganos a continuar os esforzos de mellora continua de todo-los parámetros que afectan á productividade, a execución exacta dos procesos de traballo que permita un aumento do rendemento das Materias Primas dentro dos parámetros fixados por cada cliente, a consecución dunha uniformidade dos productos fabricados o largo do ano a pesar das diferencias naturais que ten sempre a materia prima e a reducción dos coste finais dos nosos productos, para respostar a esa necesidade e a demanda dos nosos clientes. A representación dos traballadores tendo en consideración o esforzo que para a empresa supón o incremento salarial pactado no presente convenio e resto de condicións económicas e sociais establecidas comprométese, xunto coa Dirección da empresa, a impulsar plans de mellora continuada da productividade, economía dos procesos de producción, calidade, seguridade e reducción do absentismo, así como ó seguimento dos obxetivos no seno dos grupos de traballo existentes o unas comisións que puideran ser creadas ó efecto. Artigo 28.º.–PLUS DE ASISTENCIA. O importe do plus de asistencia será de 7 euros ao mes para tódolas categorías e que cobrará todo o personal que non teña faltas de traballo. Este plus no descontarase nos seguintes supostos: horas sindicais, accidente de traballo, internamento e hospitalización ou falecimento de familiares de primer grado (padres, fillos e cónyuge) e días de vacacións. Artigo 29.º.–XUBILACIÓN FORZOSA. Como política de fomento de emprego, establécese a xubilación forzosa ós 65 anos de idade, salvo pacto individual en contrario, dos traballadores que teñan cuberto o período mínimo legal de carencia para obtela. Artigo 30.º.–XUBILACIÓN ANTICIPADA. A empresa e traballadores poderán pactar, previa existencia de común acordo por ambas partes, xubilacións anticipadas ós 64 anos, debendo a empresa cubrir ditas vacantes con traballadores desempleados e inscritos na Oficina de Emprego como tales. Artigo 31.º.–XUBILACIÓN PARCIAL. Ó amparo do artigo 166.2 da Lei da Seguridade Social e do artigo 12.6 do ET., recoñéceselle ós traballadores/as o dereito de acollerse a xubilación parcial e as reduccións de xornada nos límites máximos legalmente previstos cando reunan os requisitos legalmente establecidos e, en especial, o da idade; ata que o traballador ou traballadora xubilados parcialmente cheguen á idade ordinaria de xubilación, a empresa deberá manter un contrato de relevo nos térmos previstos no artigo 12.6 do ET. A solicitude deberase remitir á empresa cunha antelación mínima de tres meses á data prevista de xubilación parcial. Artigo 32.º.–MOVILIDADE FUNCIONAL. Considérase movilidade funcional calquer cambio de funcións e tarefas previamente encomendadas e realizadas polo traballador dentro do centro de traballo ó que esté adscrito. Un límite específico á aplicación da movilidade funcional o constitue a necesidade de titulación académica ou profesional, así como calquer outro permiso, licencia ou habilitación esixido pola lexislación para o exercicio dunha determinada profesión ou función. Así tamén, en calquer suposto de movilidade funcional que afectara a cambios de profesión, oficio ou especialidade e ainda cando para o seu desempeño non fora preceptiva a habilitación mediante permiso, licencia ou título, senón que esta adquiriuse mediante a experiencia, farase preceptivo o acordo entre as partes. En calquera dos supostos de movilidade funcional a dirección da empresa deberá garantir con carácter previo ó cambio, os coñecementos, habilidades ou reciclaxe necesarios que faciliten ou habiliten ós traballadore/as afectados a suficiente adecuación e aptitude para o desempeño das novas tarefas e funcións asignadas. Sempre que sexa posible, a aplicación da movilidade funcional farase respetando a voluntariedade dos traballarores/as. Sendo a movilidade funcional materia esencial das condicións de prestación do traballo, para a suas correcta aplicación faise necesaria en todo momento a participación dos representantes legais dos traballadores/as, nos términos que se indican neste convenio. Artigo 33.º.–CLASES DE MOVILIDADE FUNCIONAL. A movilidade funcional pode ser de tres clases: 1. Movilidade funcional vertical. –É aquela que ten lugar cando os cambios de funcións e tarefas traspasan os límites do grupo profesional de pertenencia do traballador, pero non así a división funcional á que está adscrito.2. Movilidade funcional horizontal. –É aquela que implica o cambio de división funcional de adscripción previa do traballador.3. Movilidade funcional ordinaria. –É aquela que ten lugar cando os cambios de funcións e tarefas producense dentro dos límites do encuadramento profesional do traballador; isto é, a súa pertenencia a un grupo profesional e unha división funcional determinados. Artigo 34.º.–MOVILIDADE FUNCIONAL ORDINARIA. Aínda cando, dun modo xeral, os casos de movilidade funcional ordinaria no haberán de ser necesaria e preceptivamente acordados co comité de empresa-salvo no caso que conleven algunha modificación sustancial das condicións de traballo- sí faise necesario que o comité da empresa esté sempre puntualmente informado dos cambios, podendo intervir en aqueles casos que considere necesario facelo. Unha excepción a elo constitueo a posibilidade de aplica-la movilidade funcional ordinaria en aqueles casos nos que os cambios propostos superen o precepto ó que indirectamente se refire o artigo 22.1.º ET. Cando define o concepto de categoría profesional equivalente. Isto é, cando os cambios de funcións e tarefas que conleven a aplicación da movilidade funcional ordinaria exceda do concepto de equivalencia (cando a aptitude profesional necesaria para o desempeño das funcións propias dun posto permita desenrolar as funcións básicas do segundo, previa realización, si é necesario de procesos simples de formación ou adaptación). En tal suposto, a aplicación da movilidade funcional ordinaria estará suxeita á comunicación coa representación legal de traballadores/as. Artigo 35.º.–AXUDAS. Os traballadores/as os que lles sexa de aplicación este convenio percibirán unha axuda mensual de 60 euros por cada fillo minusválido físico ou psíquico se esta condición está recoñecida pola S. Social. Artigo 36.º.–RISCO DURANTE A PREÑEZ E A LACTANCIA. Se existe un posible risco para a seguridade e a saúde ou unha posible repercusión sobre o embarazo das traballadoras ou para o seu fillo/a, o/a empresario/a adoptará as medidas precisas para evitar a exposición ao devandito risco, adaptando as condicións ou o tempo de traballo da traballadora afectada. Estas medidas incluirán a non realización de traballo nocturno ou quendas, cambio de quendas, a producción de traballo penoso ou perigoso e o cambio a un posto de traballo exento de risco. Se o cambio de posto de traballo non resulta técnicamente ou obxetivamente posible, declararase o paso da traballadora afectada a situación prevista na Lei orgánica de igualdade na D. A. decimooctava, relativa as modificacións da Lei xeral de Seguridade Social, e na que indica que a xestión e pagamento da prestación económica por risco durante a preñez e a lactancia natural, correrá a cargo da entidade xestora ou mutua de accidentes de traballo e enfermedades profesionais da Seguridade Social, que será equivalente a un 100% da base reguladora correspondente. DISPOSICIÓN TRANSITORIA PRIMEIRA. En todo o non regulado no presente convenio colectivo se aplicará a legislación laboral e vigor, especialmente o Estatuto dos Traballadores. DISPOSICIÓN FINAL. Acórdase remiti-lo texto original do convenio colectivo á Autoridade Laboral para o seu rexistro e publicación no Boletín Oficial da Provincia. TÁBOAS SALARIAIS DE FERNANDO OSCAR CAMBRONERO HEGYI, S. L. DO ANO 2011